《寄题洪巨济中大鄱阳园亭四咏 其一 协趣亭》
宋代·孙觌

一邱破天巧，万壑回春姿。使君载酒地，不著鼓吹随。

翛然一幅巾，自与幽人期。水浅欲平杯，风细不满旗。

疏疏残雨里，独理钓鱼丝。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。